ויליאם לאקין טרנר

ויליאם לאקין טרנר (באנגלית: William Lakin Turner; 25 בפברואר 1867 – 21 באוקטובר 1936) היה אמן נוף אנגלי.

 ביוגרפיה 
ויליאם לאקין טרנר נולד לג'ורג' טרנר ולאשתו, אליזה טרנר (לבית לאקין) (1837–1900) בשנת 1867 בבארו על טרנט, דרבישייר. הוא התחנך בבית ספר מקומי לפני שעבר למכללת טרנט בלונג איטון, דרבישייר. הוא היה הבכור מבין ארבעה ילדים וירש את כישרונו האמנותי מאביו שהיה ידוע בתור "קונסטבל של דרבישייר." לג'ורג' טרנר היו מספר תלמידים מצליחים ביניהם דייוויד פיין ולואי בוסוורת' הרט."George Turner, British (1843–1910)". המשפחה לא הייתה קשורה לאמן ויליאם טרנר.

ג'ורג' טרנר כיהן בוועדת האמנות של גלריה לאמנות דרבי והציורים שלו ושל ויליאם כלולים באוסף העיר."George Turner". Burlington Art. טרנר התגורר במקומות שונים, כולל פולהאם, לוטון, (אסקס), בדירהולם בלבנס, וב-Keswick, שם הוא צייר כמה מציוריו הידועים ביותר של מחוז האגמים. לאחר מותה של אמו של ויליאם בשנת 1900 אביו נישא בשנית בשנת 1903, לקייט סטיבנס סמית'. ג'ורג' טרנר מת ב-1910, והותיר את רוב עזבונו לאשתו השנייה. ויליאם קיבל מורשת קטנה של 100 פאונד.

ויליאם לאקין טרנר הכיר את אשתו הראשונה רייצ'ל סלינה (לינה) בורוויל (1868–1935) בזמן ששניהם למדו אמנות בלונדון והם נישאו בצ'לסי ב-31 ביולי 1892. לינה נפטרה ב-20 בנובמבר 1935. ב-2 באפריל בשנת 1936, ויליאם ערך צוואה חדשה, והותיר עזבונות לשלושת אחיו וגם למספר ארגוני צדקה. הוא הותיר את עיקר עזבונו לאשתו השנייה, ג'נט לנגהם (1894–1982), לה נישא חמישה ימים לאחר מכן באיסטבורן, סאסקס.

ויליאם לאקין טרנר נפטר מסרטן ב-21 באוקטובר 1936 בבית החולים בדורסט, ונקבר ב-23 באוקטובר 1936Castleton church burial register, Dorset History Centre. בכנסיית סנט מרי מגדלנה, קאסלטון, שרבורן, דורסט.

 מורשת 
ויליאם לאקין טרנר הציג את עבודתו במספר תערוכות חשובות, כולל ארבע עשרה באקדמיה המלכותית לאמנות, ארבע באקדמיה המלכותית היברניאן ושש בברמינגהם. בין 1905 ל-1936 הציג למעלה מ-350 ציורים בתערוכת הקיץ של אזור האגמים, וכן 81 ציורים בתערוכה השנתית בטירת נוטינגהאם.

ניתן לצפות בציוריו במוזיאון ובגלריה לאמנות Nuneaton, במוזיאון ובגלריה לאמנות של דרבי ובמוזיאון ראסקין."William Lakin Turner". Art UK. Retrieved 22 July 2011

 גלריה 

 קישורים חיצוניים 

 הערות שוליים 

קטגוריה:ציירים סקוטים
קטגוריה:בריטים שנולדו ב-1867
קטגוריה:בריטים שנפטרו ב-1936